CELEX: 62009CN0345
Language: et
Date: 2009-08-27 00:00:00
Title: Kohtuasi C-345/09: Eelotsusetaotlus, mille esitas Centrale Raad van Beroep (Madalmaad) 27. augustil 2009 — J. A. van Delft jt versus College van zorgverzekeringen

16.1.2010   
            
            
               ET
            
            
               Euroopa Liidu Teataja
            
            
               C 11/12
            
         Eelotsusetaotlus, mille esitas Centrale Raad van Beroep (Madalmaad) 27. augustil 2009 — J. A. van Delft jt versus College van zorgverzekeringen
   (Kohtuasi C-345/09)
   2010/C 11/21
   Kohtumenetluse keel: hollandi
   
      Eelotsusetaotluse esitanud kohus
   
   Centrale Raad van Beroep
   
      Põhikohtuasja pooled
   
   
      Apellatsioonkaebuse esitajad: J. A. van Delft jt
   
      Vastustaja: College van zorgverzekeringen
   
      Eelotsuse küsimused
   
   
               1.
            
            
               Kas määruse nr 1408/71 (1) artikleid 28, 28a ja 33, määruse nr 1408/71 VI lisa R osa punkti 1 alapunkte a ja b ning määruse nr 574/72 (2) artiklit 29 tuleb tõlgendada selliselt, et nendega on vastuolus selline siseriiklik säte nagu ZVW artikkel 69, kui pensionär, kellel on põhimõtteliselt määruse nr 1408/71 artiklitest 28 ja 28a tulenevad õigused, on siseriikliku sätte kohaselt kohustatud registreerima end Cvz-s, ja selle pensionäri pensionist tuleb sissemakseid kinni pidada ka siis, kui ta ei ole end registreerinud määruse nr 574/72 artikli 29 mõttes?
            
         
               2.
            
            
               Kas EÜ artikleid 39 ja 18 tuleb tõlgendada selliselt, et nendega on vastuolus selline siseriiklik säte nagu ZVW artikkel 69, kui liidu kodanik, kellel on põhimõtteliselt määruse nr 1408/71 artiklitest 28 ja 28a tulenevad õigused, on siseriikliku sätte kohaselt kohustatud registreerima end Cvz-s, ja selle kodaniku pensionist tuleb sissemakseid kinni pidada ka siis, kui ta ei ole end registreerinud määruse nr 574/72 artikli 29 mõttes?
            
         
      (1)  Nõukogu 14. juuni 1971. aasta määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/01, lk 35).
   
      (2)  Nõukogu 21. märtsi 1972. aasta määrus (EMÜ) nr 574/72, millega määratakse kindlaks määruse (EMÜ) nr 1408/71 rakendamise kord (EÜT L 74, lk 1; ELT eriväljaanne 05/01, lk 83).